
ТЕСКЕМЕ

 Латын Америкасына жана Кариб бассейнине арналган Евразия экономикалык комиссиясы менен БУУнун Экономикалык комиссиясынын ортосундагы өз ара түшүнүшүү тууралуу меморандумдун долбоору жөнүндө 

1.  Латын Америкасына жана Кариб бассейнине арналган Евразия экономикалык комиссиясы менен БУУнун Экономикалык комиссиянын ортосундагы өз ара түшүнүшүү тууралуу меморандумдун долбоору (тиркелет) жактырылсын. 
Евразия экономикалык комиссиясынын интеграция жана макроэкономика боюнча Коллегиянын мүчөсү (Министрге) Т.Д.Валоваяга, кол коюу боюнча сүйлөшүүлөрдүн жүрүшүндө  сунушталган долбоорго принципиалдуу мүнөзгө ээ болбогон өзгөртүүлөрдү киргизүү маселесин чечүү менен көрсөтүлгөн Меморандумга кол коюу тапшырылсын.
2. Ушул тескеме жарыяланган күндөн тартып күчүнө кирет.

Евразия экономикалык комиссиясынын 			.             
Коллегиясынын төрагасы 							Т. Саркисян

Долбоор

Латын Америкасына жана Кариб бассейнине арналган Евразия экономикалык комиссиясы менен БУУнун Экономикалык комиссиянын ортосундагы өз ара түшүнүшүү тууралуу 
МЕМОРАНДУМ

Евразия экономикалык комиссиясы жана Латын Америкасына жана Кариб бассейнине арналган БУУнун Экономикалык комиссиясы (ЛАКЭК), мындан ары Тараптар деп аталуу менен,
2014-жылдын 29-майындагы Евразия экономикалык бирлиги жөнүндө келишимди жана БУУнун Экономикалык жана социалдык кеңешинин 1948-жылдын 25-февралындагы 106 (VI)- резолюциясына негизденип,
БУУнун Башкы Ассамблеясынын 2015-жылдын 25-сентябрындагы 70/1 резолюциясы менен жактырылган 2030-жылга чейинки мөөнөткө арналган туруктуу өнүгүү жаатындагы Күн тартибинде белгиленген туруктуу өнүгүү максаттарына жетишүүнүн маанилүүлүгүн көрсөтүп,
Тараптардын ар тараптуу кызматташуусуна негиз салуу ниетин билдирип,
Тараптардын ортосундагы кызматташуу өз ара кызыкчылыктарга негизделерин таанып,
ар кандай чөйрөдөгү интеграциялык процесстерди өнүктүрүү жаатындагы Тараптардын топтогон тажрыйбаларын жана билимдерин көңүлгө алуу менен, 
өз ара урматтоо, ачыктык, өз ара пайдалуу кызматташуу жана Тараптардын теңдиги принциптерине таянып,
төмөндөгүлөр тууралуу өз ара түшүнүшүүгө келди:
1. Ушул Меморандумдун алкагында Тараптардын кызматташуусу  Евразия менен Латын Америкасындагы региондук интеграция процесстерин илгерилетүү максатында ишке ашырылат.
2. Тараптар өз компетенциясынын чегинде төмөнкү багыттар боюнча өз ара иш алып барууга ниеттенет:
региондук экономикалык интеграция чөйрөсүндөгү тажрыйба менен алмашуу;
биргелешкен кызматташтык жана изилдөө иши, анын ичинде туруктуу өнүгүү жаатында, региондук интеграция, макраэкономика, региондук жана ички региондук соода, региондук деңгээлде эмгек ресурстарынын рыногун өнүктүрүү жана башка жааттарда;
конференцияларды, форумдарды, семинарларды жана тегерек столдорду өткөрүү;
өз ара кызыкчылыкты билдирген маселелер боюнча маалымат алмашуу;
өз ара кызыкчылыкты билдирген башка багыттар.
3. Тараптар, ар бир Тараптын колдонуудагы  эрежелерине жана жол-жоболоруна ылайык, өз ара кызыкчылыкты билдирген темалар боюнча  бири-бирин иш-чараларга жана жолугушууларга чакырышат.
4. Ушул Меморандум Тараптардын ортосунда финансы каражаттарын которууну көздөбөйт. Ушул Меморандумдун алкагында ишке ашырылып жаткан бардык иш-чаралар Тараптардын колдогу финансы ресурстарынан улам пландалат.
5. Тараптардын макулдашуусу менен биргелешкен долбоорлор өзүнчө макулдашуулардын предмети болуп саналат. Бул макулдашуулар ушул Меморандумдун алкагындагы долбоор, анын ичинде максаты, милдети, болжонгон иш-чаралар, күтүлүп жаткан жыйынтыктар, зарыл болгон ресурстар туурасындагы  жана ар бир Тараптын жоопкерчилиги туурасындагы маалыматты камтууга тийиш. Бул долбоорлор боюнча Тараптардын финансылык келишкендиктери өзүнчө макулдашуулардын предмети болуп саналат. Ушул Меморандумду жана биргелешкен долбоорлор боюнча айрым макулдашууларды жүзөгө ашыруу үчүн ЛАКЭК алган каражаттар Бириккен Улуттар Уюмунун администрациялык жана финансылык эрежелерине ылайык бөлүштүрүлүүгө тийиш.
6. Ушул Меморандумду ишке ашыруу алкагында алынган ишмердүүлүктүн бардык жыйынтыктары эки Тарапка тең таандык. Автордук укуктар, каржылоонун келип чыгышы тийиштүү түрдө таанылганда жана интеллектуалдык жана өндүрүш менчигине бардык тиешелүү укуктар сакталган учурда ар бир Тарап бул жыйынтыктарды пайдалана алат.  Бир Тарап (берүүчү Тарап) экинчи Тарапка (кабыл алуучу Тарап) берилүүчү бардык материалдар берүүчү Тараптын менчиги болуп саналат. Кабыл алуучу Тарап көрсөтүлгөн  материалды берүүчү Тараптын кат түрүндөгү макулдугу менен пайдаланат.
7. Ушул Меморандумдун алкагында Тараптар алган маалыматтарды үчүнчү жакка берүү, бул маалыматты берген Тараптын кат түрүндөгү макулдугу болгондо гана мүмкүн болот.
8. Тараптардын эч бири экинчи Тараптын эмблемаларын, аталышын же логотибин, анын аффилирленген жана (же ) авторлоштурулган агенттерин же Тараптар даярдаган жана (же) уюштурган басылмалардагы, документтердеги, презентациялардагы, баннерлердеги жана бардык башка алып жүрүүчүлөрдөгү (басма жана электрондук материалдар менен бирге) алардын бардык аббревиатураларын ар бир конкреттүү жагдайда алдын ала ошол Тараптын кат түрүндөгү макулдугу жок колдоно албайт.
9. Ушул Меморандумду ишке ащыруу жана колдонуу менен байланышкан маселелер Тараптардын ортосундагы түз сүйлөшүүлөр жана консультациялар жолу менен чечилет.
10. Ушул Меморандумду ишке ашыруу максатындагы Тараптардын өз ара иш алып баруусун координациялоо:
а) Евразия экономикалык комиссиясы тараптан – Макроэкономикалык саясат департаменти;
б) ЛАКЭК тараптан – Программалык пландоо жана башкаруу бөлүмү  тарабынан жүзөгө ашырылат.
11. Ушул Меморандум эл аралык келишим болуп эсептелбейт, эл аралык укук тарабынан жөнгө салынуучу укуктарды жана милдеттерди жаратпайт жана эч кандай финансылык милдеттенмелерди жүктөбөйт.
12. Ушул Меморандумдагы эч нерсе 2014-жылдын 29-майындагы Евразия экономикалык бирлиги жөнүндө келишимде көрсөтүлгөн бардык артыкчылыктардан жана иммунитеттерден тике билдирилген же болжонгон баш тартуу иретинде түшүндүрүлбөөгө тийиш.
Ушул Меморандумдагы эч нерсе 1946-жылдын 13-февралындагы БУУнун Артыкчылыктар жана иммунитеттер жөнүндө конвенциясы көрсөткөн бардык артыкчылыктардан жана иммунитеттерден тике билдирилген же болжонгон баш тартуу иретинде түшүндүрүлбөөгө тийиш.
13. Ушул Меморандумга Тараптардын өз ара макулдашуусу боюнча тиешелүү протоколго кол коюу жолу менен өзгөртүүлөр киргизилиши мүмкүн.
14. Ушул Меморандум ага кол коюлган күндөн тартып 5 жыл ичинде колдонулат. Меморандумду колдонуу Тараптардын өз ара макулдашуусу боюнча узартылышы мүмкүн.
15. Ар бир Тарап башка Тарапка тиешелүү кат түрүндөгү билдирүү жөнөтүү менен ушул Меморандумду колдонууну токтотууга укуктуу. Ушул Меморандумду колдонуу мындай кат түрүндөгү билдирүүнү башка Тарап алган күндөн баштап 60 күндөн кийин токтотулат. Ушул Меморандумду колдонууну токтотуу, ал колдонуудагы кезде башталган иш-чараларды жана долбоорлорду аягына чыгарууга таасирин тийгизбейт.
Ар бири орус, испан жана англис тилдеринде эки нускада 20____ жылдын «____» _____________ _______________шаарында кол коюлду. Ар кандай келишпестиктер болгон учурда англис тилиндеги текст колдонулат.

